b"\n_START_ARTICLE_\nBel\xc3\xa9n Bachero Traver\n_START_SECTION_\nBiografia\n_START_PARAGRAPH_\n\xc3\x89s llicenciada en arquitectura per la Universitat Polit\xc3\xa8cnica de Val\xc3\xa8ncia. De 2009 a 2010 treball\xc3\xa0 com a t\xc3\xa8cnica d'urbanisme en l'ajuntament de Vistabella del Maestrat, i des de 2011 ha exercit com a arquitecta en nom propi. Ha participat en diverses activitats socials i humanit\xc3\xa0ries a Castell\xc3\xb3 i a Vistabella. A les eleccions municipals espanyoles de 2011 fou escollida alcaldessa de Vistabella del Maestrat per la llista Candidatura per Vistabella, i fou reelegida en les municipals de 2015 dins de la Coalici\xc3\xb3 Comprom\xc3\xads._NEWLINE_Fou escollida diputada per la Coalici\xc3\xb3 Comprom\xc3\xads a les eleccions a les Corts Valencianes de 2015. \xc3\x89s presidenta de la Comissi\xc3\xb3 de Medi Ambient, Aigua i Ordenaci\xc3\xb3 del Territori de les Corts Valencianes."